Աստուած հրաշքով բժշկում է մարդկանց ամէն օր: Աստուած այսօր էլ խօսում է մեզ՝ լսելի ձայնով, թէ մեր մտքում կամ տպաւորութիւններով ու զգացումներով: Աստուած տակաւին զարմանալի հրաշքներ է անում, նշաններ է ցոյց տալիս, երբեմն էլ որեւէ քրիստոնեայի ձեռքով: Բայց այդ ամենն անհրաժեշտաբար Հոգու հրաշագործ պարգեւներ չեն: Հրաշագործ պարգեւների առաջնային նպատակն էր ապացուցել, որ աւետարանը ճշմարիտ է, եւ առաքեալները Աստուծոյ ճշմարիտ բանբերներն էին: Աստուածաշունչը կտրուկ չի ասում, թէ հրաշագործ պարգեւները դադարել են, սակայն հիմք է տալիս հասկանալու, թէ ինչու նոյն չափով չեն դրսեւորւում, ինչպէս որ նկարագրուած են Նոր Կտակարանում: